stanford-oval/wikipedia huggingface dataset:
סוף סוף אני
הערות שוליים

↑  מערכת mako סלבס, ‏"מבין את רצון הציבור לדעת מה קורה בחדר המיטות שלי", באתר ‏מאקו‏, 3 באוגוסט 2023
↑   עדן חסון ואלה לי - שימי פס | Eden Hason & Ella Lee - Simi Pas, סרטון בערוץ "עדן חסון - Eden Hason", באתר יוטיוב (אורך: 03:13)
↑  נועה רחמים, ‏עדן חסון על זמרים מזרחיים שעדיין בארון: "מאמין שמי שצריך לצאת - יצא" | TMI, באתר מעריב אונליין, 17 ביוני 2021
↑  ניר יהב‏, "אתה לא שומר בבטן": הרמזים ליציאה מהארון הופיעו בשירו האחרון של עדן חסון, באתר וואלה, 15 בנובמבר 2024
↑  עדן חסון, זה יותר צורך לפרוק, אינסטגרם, 14 בנובמבר 2024
1 2  דורית אסרף מזרחי, עדן חסון אחרי היציאה מהארון: "השמש נשארה אותה שמש", באתר כאן – תאגיד השידור הישראלי, 16 בנובמבר 2024
1 2  עינב שיף, "סוף-סוף אני" של עדן חסון: ייתכן שזו תחילתה של מהפכה, באתר ynet, 19 בנובמבר 2024
1 2  רן בוקר, "פחדתי שיפנו לי גב": השיר שבו עדן חסון חשף לראשונה זוגיות עם גבר | צפו, באתר ynet, 14 בנובמבר 2024
1 2   עדן חסון - סוף סוף אני, סרטון בערוץ "עדן חסון - Eden Hason", באתר יוטיוב (אורך: 03:45)
↑  מיקי לוין, ‏"התגשמות כל החלומות שלי": עדן חסון פורק לאחר היציאה מהארון | TMI, באתר מעריב אונליין, 17 בנובמבר 2024
↑   עדן חסון - סוף סוף אני, סרטון בערוץ "עדן חסון - Eden Hason", באתר יוטיוב (אורך: 03:45)
↑  וואלה תרבות‏, "אין לי כלום להפסיד אם אני לא אני": עדן חסון הוציא באופן רשמי את שיר היציאה מהארון, באתר וואלה, 16 בנובמבר 2024
↑  רן בוקר, "יומיים אחרי - השמש אותה שמש": עדן חסון חשף רשמית את שיר הזוגיות עם גבר, באתר ynet, 16 בנובמבר 2024
↑  עדן חסון, זה יותר צורך לפרוק, אינסטגרם, 14 בנובמבר 2024
↑  יוסי דלאל, התגובות ליציאה מהארון של עדן חסון | ForReal, באתר ישראל היום, 14 בנובמבר 2024
↑   שירה נאות, ברכות לעדן חסון על היציאה מהארון — משרית חדד, אייל גולן ואחרים, באתר הארץ, 15 בנובמבר 2024
↑  לילך מרקוביץ', ‏"כיף שאתה חופשי עכשיו": הסלבס מגיבים ליציאתו של עדן חסון מהארון, באתר ‏מאקו‏, 15 בנובמבר 2024
↑  בר זגה, "ברוך היוצא מהחושך לאור": כוכבי הביצה מגיבים ליציאה מהארון של עדן חסון, במדור "פנאי פלוס" באתר ynet‏
↑  אסף נבו‏, שיר היציאה מהארון של עדן חסון הוא היפה ביותר שהוא אי פעם כתב, באתר וואלה, 18 בנובמבר 2024
↑  המצעד הישראלי השבועי, באתר מדיה פורסט, ‏23-11-24
| עדן חסון |
| --- | --- | --- |
| דיסקוגרפיה ‏•‏‏ שירים | דיסקוגרפיה ‏•‏‏ שירים |  |
| אלבומי אולפן | שמישהו יעצור אותי • אלבום 2 |  |
| עדן חסון - סינגלים |
| --- | --- | --- |
| שמישהו יעצור אותי | "שמישהו יעצור אותי" • "ילדים כאלה" • "שיכורים" • "מתפוצץ לי הראש" • "אני מבולבל" • "היי DJ" • "כפיות" • "איך את אוהבת" • "עיניים" |  |
| אלבום 2 | "כשנגמרת הסופה" • "שמפניה" • "מה עבר עליי" • "את חסרה לי" • "איתך" • "אל תשברי לי את הלב" • "שבועיים" • "סיבובים" • "שקיעות אדומות" • "גדל לי קצת זקן" • "נוריד ת'חולצה" • "שימי פס" • "מבטיח" • "מדליקה לי הכל" |  |
| סינגלים אחרים | "לא מרגיש טוב" • "מה פספסתי" • "כולם רוצים אהבה" • "ככה כל יום" • "בואי נישן על זה" • "עושה לי צרות" • "מטפסים על הקירות" • "עד שתבואי עד אליי" • "שוב" • "אז מה עכשיו" • "חישגוזים" • "החיים לפניי" • "לא תראה אותי בוכה" • "ישיבות" • "לא שותה לא מעשן" • "שניפגש רק בשמחות" • "אנחנו זה גורל" • "אהובה שלי" • "צוחקת ובוכה" • "אין אותי" • "שיבולים" • "מה עשית לי" • "חורף באילת" • "לב שביר" • "אין מרחק בינינו" • "סוף סוף אני" • "הפעם זה זה" • "תדר" |  |
| שירים אחרים | "אין יותר מועדונים" |  |
סיפורה של בסי סמית'

| --- | --- |

 בימוי:  די ריס 
 הופק בידי:  רון שמידט
 תסריט:  הורטון פוט ודי ריס
 עריכה:  בריאן א. קייטס 
 שחקנים ראשיים:  קווין לטיפה מוניק קנדי אלכסנדר מייקל קנת' ויליאמס
 מוזיקה:  רייצ'ל פורטמן 
 צילום:  ג'ף ג'ור
 מדינה:  ארצות הברית
 חברת הפקה:  Flavor Unit Entertainment The Zanuck Company
 חברה מפיצה:  HBO Films
 שיטת הפצה:  וידאו על פי דרישה, ישירות לווידיאו 
 הקרנת בכורה:  16 במאי 2015
 משך הקרנה:  115 דק' 
 שפת הסרט:  אנגלית 
 סוגה:  ביוגרפיה
 bessiethemovie.com
 דף הסרט ב־IMDb
 
סיפורה של בסי סמית (באנגלית: Bessie) הוא סרט טלוויזיה מבית היוצר של HBO משנת 2015, המספר את סיפור חייה של אגדת הבלוז בסי סמית, החל מתחילת דרכה כשנאבקה לייצר לעצמה שם כמופיעה ועד שהפכה ל"קיסרית הבלוז".
הסרט הוא בבימויה של די ריס, עם תסריט מאת ריס, כריסטופר קליבלנד ובטינה ג'ילואה. קווין לטיפה המככבת בתפקיד הראשי גם תפקדה כמפיקה בפועל. בתפקידי משנה שיחקו מייקל קנת' ויליאמס בתור בעלה הראשון של סמית, ג'ק ג'י, מוניק בתור מא רייני, וקנדי אלכסנדר בתור ויולה, אחותה של סמית. בכורת הסרט התקיימה ב-16 במאי 2015.
הסרט זכה בעיקר לביקורות חיוביות מהמבקרים, וגרף ארבעה פרסי אמי, כולל לסרט המצטיין.
עלילה

ב-1913, בסי סמית (קווין לטיפה) היא זמרת צעירה מצ'טנוגה, טנסי. היא ואחיה מתייתמים, והאחות הבכורה, ויולה (קנדי אלכסנדר), מגדלת אותם. ויולה קשוחה עם הילדים, מונעת מהם אוכל ומענישה אותם באופן אלים, ועל בסי עוברת ילדות קשה ולא מאושרת. יחד עם אחיה, קלרנס (טורי קיטלס) מתקיימים בקושי מהופעות וודוויל מקומיות. בסי הצעירה היא כבר אישה עוצמתית העומדת על שלה, גם אל מול סקסיזם ואלימות שגברים מפנים כלפיה, למרות מעמדה המוחלש לעומתם. אך השאיפות שלה להצליח על הבמה פוגשות במהמורות כאשר האמרגנים אינם מוכנים להעלות מופיעה שחורה כהת-עור במופעיהם - הם נהגו לערוך את מה שנקרא "מבחן השקית", כאשר החזיקו שקית נייר חומה ליד פניה של הנבחנת, ואם עורה לא בהיר יותר מהשקית, היא נכשלת במבחן.
ערב אחד, בסי מתגנבת לקרונה של כוכבת הבלוז, מא רייני (מוניק) ומבקשת להצטרף להופעה שלה. מא רייני, גם היא ביסקסואלית כמו בסי, וגם אוהבת להתלבש בלבוש דראג כגבר ולעבור בין הסובבים אותה, לוקחת את בסי תחת חסותה ועוזרת לה לפתח את היכולות שלה עד שהפופולריות של בסי גורמת לפילוג ביניהן. בסי וקלרנס מפתחים מופע משלהם, ונוחלים הצלחה מרובה. במופעה של בסי, היא עורכת מבחן שקית - אבל הפוך, ומגרשת כל נבחנת בהירת עור מהמבחנים, ובכך מביעה את מחאתה כלפי ה"קולוריזם" (אנ') הנהוג בעולם הבידור, ומחוצה לו.
בנוסף למאהבת שלה, לוסיל (טיקה סאמפטר), בסי מתחילה מערכת יחסים סוערת עם ג'ק ג'י (מייקל קיי ויליאמס), מאבטח אשר מאוחר יותר נהייה למנהלה המקצועי, ואיתו היא מתחתנת. לאחר דחייה משפילה מחברת התקליטים Black Swan Records, ג'ק משיג לבסי חוזה הקלטות עם קולומביה רקורדס. בשלב זה הצלחתה נוסקת, אבל עדיין בסי נתקלת בקשיים, כולל פיגוע דקירה לאחר מופע בעיר הולדתה, גזענות מצד "אוהדים" לבנים במסיבת החברה הגבוהה, והתקפה במהלך הופעה על ידי הקו קלוקס קלאן, אותם בסי מבריחה כשהיא רודפת אחריהם עם גרזן.
בסי קונה בית גדול ומעבירה אליו את כל בני משפחתה המורחבת, לרבות ויולה, עמה היא מבקשת להשלים. ג'ק מגיב למהלך זה בכעס, מכיוון שלא התייעצה איתו, והוא אינו מסתדר עם ויולה כלל. בסי מגבירה את המתח ביניהם כשהיא מאמצת ילד יתום, אותו היא מכנה ג'ק ג'וניור, ללא מעורבותו. בסי בינתיים מתחילה רומן עם ריצ'רד מורגן (מייק אפס), מבריח האלכוהול שמספק לה ג'ין בתקופת היובש, ולוסיל, שמרגישה שעל אף שנותיהן הרבות יחד, מעמדה בחייה של בסי הוא אחרון בתור, עוזבת את בסי כדי להתחתן ולחיות חיים משלה. למרות הפוליאמוריה שלה, בסי מגיבה בזעם כשהיא מגלה כי ג'ק מממן, בכסף שמקורו בהצלחתה כזמרת בלוז, את הקריירה של המאהבת שלו, הזמרת גרטרוד סונדרס. לאחר מריבה אלימה, ג'ק עזב אותה. בסי נופלת לדיכאון עמוק, מפסיקה לתפקד ומטביעה יגונה באלכוהול. ג'ק חוזר יום אחד לבית האחוזה וחוטף את ג'ק ג'וניור, בסיועה של ויולה. בשביל בסי זה הקש האחרון וחייה מתדרדרים. בשילוב עם המצב הכלכלי הקשה של השפל הגדול, היא מאבדת את נכסיה והקריירה שלה נבלמת.
קלרנס עובר יחד עם בסי לדירה קטנה. הוא ממשיך לתמוך בה נפשית ועוזר לה להחלים. כשהיא מרגישה מספיק טוב, היא הולכת לבקר את מא רייני והשתיים מחדשות את החברות ביניהן. לאט לאט, היא חוזרת להופיע ומשקמת את קריירת השירה שלה. ערב אחד מגיע ריצ'רד למסיבה שהיא משתתפת בה. הפעם היא מקבלת שהוא באמת אוהב אותה והשניים מחדשים את מערכת היחסים ביניהם. באחת מהופעותיה, בסי פוגשת בחור לבן צעיר בשם ג'ון האמונד, שמביע התפעלות שמי שמולו היא בסי סמית האגדית, ומבקש ממנה להרשות לו להפיק את הקאמבק שלה. המעגל הושלם ובסי שוב מצליחה הן בחייה האישיים והן בקריירה שלה.
השחקנים

קווין לטיפה, בתפקיד בסי סמית.
מייקל קנת' ויליאמס, בתפקיד ג'ק ג'י, בעלה של בסי.
קנדי אלכסנדר, בתפקיד ויולה סמית', אחותה הגדולה של בסי.
מוניק, בתפקיד מא רייני
מייק אפס, בתפקיד ריצ'רד, מאהבה של בסי, ומאוחר יותר בן זוגה לחיים.
טורי קיטלס, בתפקיד קלרנס סמית, אחיה הגדול של בסי.
טיקה סאמפטר, בתפקיד לוסיל, המאהבת של בסי. כנראה דמות בדיונית שהיא שילוב של מספר מאהבות אמיתיות בהיסטוריה האישית של בסי סמית.
אוליבר פלאט, בתפקיד קארל ואן וכטן, צלם אמנותי.
בריאן גרינברג, בתפקיד ג'ון האמונד, מפיק ומבקר מוזיקה.
צ'ארלס ס. דאטון, בתפקיד ויליאם 'פא' רייני.
ג'ו קנזביץ', בתפקיד פרנק ווקר.
הפקה

טיוטה ראשונה של התסריט נכתבה על ידי המחזאי הורטון פוט בזמן שסרטי קולומביה תכננה להפיק את הסרט, אבל הפרויקט מת כאשר הסטודיו חווה תהפוכות כלכליות. בתחילת שנות ה-90, פוט רכש את התסריט חזר מקולומביה ורכש את זכויות הסרט מהביוגרף כריס אלברטסון, שכתב את הביוגרפיה "Bessie" בשנות ה-70. כשעלתה האפשרות שהמפיקים ריצ'רד ד. זאנוק ולילי פיני זאנוק ייקחו על עצמם את הפרויקט, אלברטסון הציע שקווין לטיפה תככב בסרט, אבל בסוף הפרויקט נשאר רדום כאשר לא נמצא לו מימו. עם מותו של הורטון פוטב-2009, הזכויות לתסריט ולסרט נורשו על ידי בתו, השחקנית האלי פוט, והיא לקחה אותם לזוג זאנוק ול-HBO. הפעם, ההפקה התקדמה, ובשל הזמן הארוך שעבר מתחילת הדרך של הסרט ועד תחילת הצילומים, ההודעות לעיתונות הצהירו כי סיפורה של בסי סמית "כבר בעשייה מזה 22 שנים." הפרויקט צולם באטלנטה, ג'ורג'יה.
מאמר מוקדם דיווח שהסרט של HBO יהיה מבוסס על הביוגרפיה מ-1972 מאת כריס אלברטסון, אך בפועל, הספר לא היה כלול בקרדיטים של הסרט או כחלק ממסע הקידום שלו, והתוצאה הסופית דומה אך במעט לספרו של אלברטסון.
ביקורת

הסרט קיבל ביקורות חיוביות מהמבקרים, כאשר מבקרים רבים שיבחו את ההופעות של קווין לטיפה, מוניק, וקנדי אלכסנדר, תוך ביקורת על השימוש של בנוסחה לסרטים ביוגרפיים. ב-Rotten Tomatoes הציון של הסרט הוא 87% במהתבסס על 15 ביקורות. Metacritic העניק לסרט ציון של 75 מתוך 100 בהתבסס על 20 ביקורות.
נכון לשנת 2016, שמר על תואר הסרט המקורי הנצפה ביותר ב-HBO בכל הזמנים עם 1.34 מיליון צופים.
פרסים ומועמדויות

| שנה | פרס | קטגוריה | הזוכים | תוצאה |
| --- | --- | --- | --- | --- |
| 2015 | Critics' Choice Television Award | הסרט הטוב ביותר | סיפורה של בסי סמית | זכייה |
| 2015 | Critics' Choice Television Award | השחקנית הטובה ביותר בסרט או מיני-סדרה | קווין לטיפה | מועמדות |
| 2015 | Critics' Choice Television Award | שחקנית המשנה הטובה ביותר בסרט או מיני-סדרה | קנדי אלכסנדר | מועמדות |
| 2015 | Critics' Choice Television Award | שחקנית המשנה הטובה ביותר בסרט או מיני-סדרה | מוניק | מועמדות |
| 2015 | פרס אמי לשידורי פריימטיים | סרט הטלוויזיה המצטיין | ריצ'רד ד. זאנוק, לילי פיני זאנוק קווין לטיפה, שאקים קומפר, שלבי סטון, רנדי מישל, רון שמידט | זכייה |
| 2015 | פרס אמי לשידורי פריימטיים | השחקנית הראשית המצטיינת בסרט טלוויזיה או מיני-סדרה | קווין לטיפה | מועמדות |
| 2015 | פרס אמי לשידורי פריימטיים | שחקן המשנה המצטיין בסרט טלוויזיה או מיני-סדרה | מייקל קנת' ויליאמס | מועמדות |
| 2015 | פרס אמי לשידורי פריימטיים | שחקנית המשנה המצטיינת בסרט טלוויזיה או מיני-סדרה | מוניק | מועמדות |
| 2015 | פרס אמי לשידורי פריימטיים | בימוי מצטיין בסרט, מיני-סדרה או ספיישל דרמה | די ריס | מועמדות |
| 2015 | פרס אמי לשידורי פריימטיים | כתיבה מצטיינת בסרט, מיני-סדרה או ספיישל דרמה | הורטון פוט ודי ריס, כריסטופר קליבלנד, בטינה ג'ילואה | מועמדות |
| 2015 | פרס אמי לשידורי פריימטיים | הקאסטינג המצטיין בסרט, מיני-סדרה או ספיישל דרמה | ג'קי בירץ' ובילי הופקינס | מועמדות |
| 2015 | פרס אמי לשידורי פריימטיים | הצילום המצטיין בסרט, מיני-סדרה או ספיישל דרמה | ג'ף ג'ור | זכייה |
| 2015 | פרס אמי לשידורי פריימטיים | עיצוב השיער המצטיין בסרט, מיני-סדרה או ספיישל דרמה | לורנס דייוויס, ויקטור ג'ונס, יאסיה מריוותר ומונטי שות | מועמדות |
| 2015 | פרס אמי לשידורי פריימטיים | האיפור המצטיין בסרט, מיני-סדרה או ספיישל דרמה | נואל הרננדז, שאן ריצ'רדס, דבי יאנג, מי יאנג ונגוזי אולנדו יאנג | מועמדות |
| 2015 | פרס אמי לשידורי פריימטיים | קומפוזיציה מוזיקלית מצטיינת לסרט, מיני-סדרה או ספיישל | רחל פורטמן | זכייה |
| 2015 | פרס אמי לשידורי פריימטיים | סאונד מצטיין לסרט, מיני-סדרה או ספיישל | אד צ'רני, ג'ים ארנסווילר, רוברטו פרננדז, אוויין ג'. קלין ודמיאן וולפה | זכייה |
| 2015 | Television Critics Association Award | הצטיינות בסרט, מיני-סדרה או ספיישל | סיפורה של בסי סמית | מועמדות |
| 2016 | טקס פרסי גלובוס הזהב ה-73 | השחקנית הטובה ביותר במיני-סדרה או סרט טלוויזיה | קווין לטיפה | מועמדות |
| 2016 | Satellite Award | סרט הטלוויזיה הטוב ביותר | סיפורה של בסי סמית | מועמדות |
| 2016 | Satellite Award | השחקנית הטובה ביותר במיני-סדרה או סרט טלוויזיה | קווין לטיפה | מועמדות |
| 2016 | Satellite Award | שחקן המשנה הטוב ביותר במיני-סדרה או סרט טלוויזיה | מייקל קנת' ויליאמס | מועמדות |
| 2016 | Satellite Award | שחקנית המשנה הטובה ביותר במיני-סדרה או סרט טלוויזיה | מוניק | מועמדות |
| 2016 | Screen Actors Guild Awards | הופעה מצטיינת מאת שחקנית במיני-סדרה או סרט טלוויזיה | קווין לטיפה | זכייה |
| 2016 | Directors Guild of America Award | בימוי מצטיין בסרט טלוויזיה | די ריס | זכייה |
הערות שוליים

↑  "Queen Latifah's Bessie Smith Film to Premiere May 16 on HBO".
↑  "How accurate is Bessie?"
↑  Stempel, Tom (July 15, 2015).
↑  Bibel, Sara (January 8, 2015).
↑  "Queen Latifah to Star as Bessie Smith in HBO Biopic".
↑  "Bessie (2015)".
↑  "Bessie - Season 1 Reviews".
↑  Dominic Patten, Dominic Patten, HBO’s ‘All The Way’ Tops ‘Confirmation’ In Total Viewers But Not ‘Bessie’, Deadline, ‏2016-05-24 (באנגלית אמריקאית)
↑  "Bessie".
פול פיינמן

| --- | --- |
אין תמונה חופשית
 לידה:  26 בינואר 1960 מריק, ארצות הברית 
 פטירה:  31 במרץ 2021 (בגיל 61) 
 מדינה:  ארצות הברית 
 השכלה:  בית הספר למשפטים של אוניברסיטת מינסוטה  אוניברסיטת קולומביה  תיכון ג'ון פ. קנדי 
 תקופת כהונה:  ? – 31 במרץ 2021 
 תקופת הפעילות:  ? – 31 במרץ 2021 
 
פול ג'ורג' פיינמן (באנגלית: Paul George Feinman;‏ 26 בינואר 1960 – 31 במרץ 2021) היה שופט יהודי אמריקאי. מיוני 2017 היה חבר בבית המשפט העליון (ערכאת הערעורים) של מדינת ניו יורק.
פיינמן כיהן כשופט מדינתי ובהמשך שופט בית המשפט העליון של מדינת ניו יורק, במשך 20 שנה, לפני קידומו לבית המשפט לערעורים. היה כפי הנראה, השופט הראשון בארצות הברית, שיצא מהארון כהומוסקסואל עוד לפני בחירתו.
ביוגרפיה וחינוך

פיינמן גדל במשפחה יהודית בלונג איילנד. הוריו הם צאצאי מהגרים, אביו היה בעל עסק קטן בעיר ניו-יורק, אמו עובדת סוציאלית.
פיינמן למד לתואר ראשון בספרות צרפתית באוניברסיטת קולומביה וסיים בשנת 1981. לאחר שסיים החל ללמוד משפטים באוניברסיטת מינסוטה.
קריירה משפטית

פיינמן החל את הקריירה המשפטית בסנגוריה הציבורית במחוז נסאו.
לאחר מכן שימש כפקיד בית המשפט (law clerk) במשך שבע וחצי שנים, מ-1989 עד 1996, היה פעיל בלשכת עורכי הדין ובמפלגה הדמוקרטית.
כהומוסקסואל מוצהר היה פעיל בארגוני להט"ב אמריקאים בניו יורק.
קריירה כשופט

ב-1996, הוא זכה בבחירות של העיר ניו יורק בבית המשפט האזרחי. במשך מספר פעמים הוזמן לשפוט, באופן זמני, בבית המשפט העליון של ניו יורק. ב-2007, פיינמן נבחר לבית המשפט העליון; ב-2012, בחר בו המושל אנדרו קואומו כנציגו לבית המשפט הגבוה לערעורים. היה נשיא האיגוד הבינלאומי של שופטים להט"בים בשנים 2008 עד 2011.
ביוני 2017, היה פיינמן נציגו של המושל קואומו לבית המשפט לערעורים, הערכאה הגבוהה במדינה. המושב היה פנוי עקב פטירתה של השופטת שילה עבדוס-סלאם. מינויו אושר פה אחד על ידי הסנאט של מדינת ניו יורק, ללא מתנגדים. עם בחירתו הפך לשופט העליון הראשון בארצות הברית שהוא גיי מחוץ לארון.
פיינמן נחשב כשופט מתחשב ובעל גישה שיפוטית מתונה והומניסטית.
חיים אישיים

פיינמן נישא בשנת 2013 לג'יי רוברט אוסטרגארד, עורך אינטרנטי, הם התגוררו בבית באי רוזוולט. הוא היה חובב של התרבות הצרפתית, ובנוסף אהד את הניו יורק מטס.
הערות שוליים

↑  Kylee Tsuru, New York's highest court welcomes first openly gay judge, CNN (June 22, 2017).
↑  McKinley Jr., James (21 ביוני 2017). "First Openly Gay Judge Confirmed for New York's Highest Court". New York Times. נבדק ב-21 ביולי 2017. {{cite news}}:  (עזרה)
↑  "LeGaL Congratulates Judge Paul Feinman on His Confirmation to the New York Court of Appeals". LeGaL. אורכב מ-המקור ב-2017-07-30. נבדק ב-21 ביולי 2017. {{cite web}}:  (עזרה)
פבלו ויטאר

| --- | --- |

פבלו ויטאר, 2024
 לידה:  1 בנובמבר 1994  (גיל: 30) סאו לואיס מרניאו, ברזיל
 שם לידה:  פאבולו רודריגז דה סילבה
 שם במה:  Pabllo Vittar 
 מוקד פעילות:  ברזיל 
 תקופת הפעילות:  מ-2013
 עיסוק:  זמרת, מלחין, דראג קווין
 סוגה:  פופ
 סוג קול:  קונטרה-טנור 
 שפה מועדפת:  פורטוגזית, פורטוגזית ברזילאית, אנגלית 
 כלי נגינה:  קול
 חברת תקליטים:  ONErpm • סוני מיוזיק
 שיתופי פעולה בולטים:  מייג'ור לייזר, אניטה
 פרסים והוקרה:  Capricho Awards (12 באפריל 2018)  פרס המוזיקה של MTV אירופה למופע הברזילאי הטוב ביותר (2019)  2020 MTV MIAW Awards Brazil (24 בספטמבר 2020)  Melhores do Ano Award for song of the year (10 בדצמבר 2017)  פרס המוזיקה של MTV אירופה למופע הברזילאי הטוב ביותר (2020) 
  אתר האינטרנט הרשמי של פבלו ויטאר
 פרופיל ב-IMDb
 
פבולו רודריגז דה סילבה (באנגלית: Phabullo Rodrigues da Silva; נולדה ב-1 בנובמבר 1994) הידועה בשם הבמה פבלו ויטאר (Pabllo Vittar), היא זמרת, מלחינה ודראג קווין.
ביוגרפיה וקריירה

ההופעה הראשונה שלה בטלוויזיה התרחשה בשנת 2014, בתוכנית טלוויזיה ברזילאית הנקראת "Brazilian TV", שם ביצעה את "I Have Nothing" של ויטני יוסטון. מאוחר יותר ב-2015 היא התפרסמה בתקשורת, בעקבות הצלחתו של הווידאו קליפ הראשון שלה "Open Bar", שהוא בעצם גרסה בשפה הפורטוגזית לשיר – "Lean On". את השיר הפיקו בונדה דו רול ואומולו. בתוך פחות מארבעה חודשים, הווידאו קליפ צבר למעלה מ-38 מיליון צפיות. באותה שנה הוציאה ויטאר את ה-EP הראשון שלה, "Open Bar". מה-EP יצאו שלושה סינגלים; "Open Bar",‏ "Minaj", ו-"Amante". כל הסינגלים זכו להצלחה מתונה בברזיל בלבד.
ב-12 בינואר 2017, יצא לאור אלבום הבכורה שלה Vai Passar Mal. באותו חודש, היא הוציאה את "Todo Dia", שיצא כסינגל השני מן האלבום. הסינגל השלישי "K.O.", הפך ללהיט ויראלי כאשר מונה הצפיות שלו עולה על למעלה מ-155 מיליון צפיות ביוטיוב. הסינגל הרביעי והאחרון מן האלבום, "Corpo Sensual" יצא ב-6 בספטמבר באותה שנה. באותו זמן יצא לאור שיתוף הפעולה השני של ויטאר, "Decote" שכלל בתוכו את פראטה גיל. ביוני 2017, היא הפכה למלכת דראג עם כמות העוקבים הגדולה ביותר באינסטגרם.
ב-30 ביולי 2017, יצא לאור שיתוף הפעולה השלישי של ויטאר, "Sua Cara". שיתוף הפעולה כלל את הזמרת הברזילאית אניטה ומייג'ור לייזר. הווידאו קליפ שיצא לסינגל זכה להצלחה עולמית, וביומו הראשון ביוטיוב מונה הצפיות שלו עמד על למעלה מ-25 מיליון צפיות. דבר אשר הופך אותו לווידאו קליפ השלישי הנצפה ביותר בכל הזמנים ב-24 שעות ביוטיוב, ול-9 הנצפה ביותר בכל הזמנים סביב כל פלטפורמה אינטרנטית אפשרית.
בשנת 2018, הוציאה את הסינגל השיווקי "Hasta La Vista", ביחד עם סימונה וסימריה ולואן סנטנה. באותה השנה יצא אלבומה השני, Não Para Não. מאוחר יותר, הוציאה את "Problema Seu" כסינגל הראשון מתוך האלבום, ואת "Disk Me" כסינגל השני מתוכו. בשנת 2020, הוציאה ביחד עם טליה את השיר "Tímida".
בשנת 2024 היא השתתפה בביצוע של שיר "Alibi" לצד זמרות נוספות.
דיסקוגרפיה > אלבומי אולפן

2017: Vai Passar Mal
2018: Não Para Não
2019: 111
פילמוגרפיה

| שנה | שם | תפקיד\דמות | הערות |
| --- | --- | --- | --- |
| 2016–17 | Amor & Sexo | זמר הלהקה | עונות 9, 10 |
| 2017 | (TVZ (Multishow TV show | מגיש מיוחד | פרק: "19 באפריל 2017" |
| 2017 | A Força do Querer | יוכרז | השתתפות מיוחדת |
| שנה | שם | תפקיד |
| --- | --- | --- |
| 2016–17 | פבלו ווג | מגיש |
סיבובי הופעות

Open Bar Tour :2016–2015
Turnê Vai Passar Mal :2017–2016
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2024 | פרס המוזיקה של MTV אירופה | האמן הברזילאי הטוב ביותר | זכייה |
הערות שוליים

↑  Pabllo Vittar (2015-10-08), Pabllo Vittar - Open Bar (Videoclipe Oficial), נבדק ב-2017-09-19
↑  Pabllo Vittar 🏹💘✨ (@pabllovittar) • Instagram photos and videos, www.instagram.com (באנגלית)
↑  Maia (2018-04-25), Hasta La Vista - Luan Santana, Simone e Simaria & Pabllo Vittar (Áudio Oficial), נבדק ב-2018-04-26
| --- | --- |
בקרת זהויות :  GND: 1159553513  ISNI: 0000 0004 6693 7285  LCCN: no2020008413  MusicBrainz: d9550ac2-7bcf-4655-a3fe-24922e254a74  VIAF: 7098152684029523430009   WorldCat (עם VIAF): 7098152684029523430009
סטויאן גאנב

סטויאן דימיטרוב גאנֶב (בבולגרית: Стоян Димитров Ганев‏; 23 ביולי 1955, פאזארג'יק, הרפובליקה העממית של בולגריה – 1 ביולי 2013, גריניץ' (אנ'), קונטיקט, ארצות הברית) היה פוליטיקאי, משפטן ודיפלומט בולגרי, אשר בין השנים 1991–1992 כיהן כשר החוץ וסגן ראש ממשלת בולגריה בממשלתו של פיליפ דימיטרוב. בין 1992–1993 כיהן כנשיא העצרת הכללית של האומות המאוחדות.
קורות חייו

סטויאן גאנב נולד בפאזארג'יק. סיים תואר ראשון במשפטים באוניברסיטת סופיה ותואר שני באוניברסיטת מוסקבה תוך שהוא מתמחה במשפט חוקתי. בין השנים 1985–1989 הועסק כמרצה למשפט חוקתי באוניברסיטת סופיה. עוד הרצה על יחסים בינלאומיים מטעם קרן קונראד אדנאואר. גאנב נודע כמתנגד בולט לשלטון הקומוניסטי בבולגריה. לאחר סתיו העמים ונפילתו של טודור ז'יבקוב, נמנה עם מקימי מפלגת איחוד הכוחות הדמוקרטיים. בנובמבר 1991, עם הקמת ממשלתו של פיליפ דימיטרוב מונה לסגן ראש הממשלה ושר החוץ. בין השנים 1992–1993 כיהן כנשיא העצרת הכללית של האומות המאוחדות. עם סיום כהונתו המשיך גאנב להתגורר בארצות הברית. ביולי 2001 עם מינויו של סימאון סקסקובורגותסקי לראש ממשלה, מונה גאנב לראש לשכתו וכיהן בתפקיד עד מרץ 2002. בהמשך, שב לארצות הברית וכיהן כמרצה למשפטים באוניברסיטת ניו יורק ובאוניברסיטת בריג'פורט (אנ') בקונטיקט.
סטויאן גאנב נפטר ב-2013 מדימום מוחי לאחר מחלה ממושכת.
הערות שוליים

↑  מנהיגי בולגריה, באתר zarate.eu (באנגלית).
↑  Bulgaria’s former foreign minister Stoyan Ganev dies at 57, באתר sofiaglobe.com (באנגלית).
| 0 | 1 | 2 |
| --- | --- | --- |
| הקודם: ויקטור וולקוב | שר החוץ של בולגריה  8 בנובמבר 1991 – 30 בדצמבר 1992 | הבא: ליובן ברוב |
| --- | --- |
בקרת זהויות :  ISNI: 0000 0000 4342 6934  LCCN: no00039796  VIAF: 31539595   WorldCat (עם VIAF): 31539595
נישואי בוסטון

נישואי בוסטון (מאנגלית: Boston Marriage) הוא מונח מן המאה ה-19 שמטרתו לתאר מערכת יחסים בין נשים לא נשואות שגרו יחד ולא נתמכו על ידי עזרה גברית כלשהי.
בארצות הברית של המאה ה-19 הייתה תופעה זו מוכרת לכל. נשים רבות, במיוחד אלו שהיו ממעמד חברתי בינוני ומעלה ובעלות השכלה אקדמית, חיו במסגרת חיים שכזאת. מסגרת זו הציעה לנשים אלטרנטיבה שהייתה מקובלת על החברה – אלטרנטיבה למוסד הנישואים המסורתי. נשים אלה חיו בצורה קונבנציונלית ומכובדת.
בסוף המאה ה-19 שלטה התפיסה לפיה נשים אינן מעוניינות בפעילות מינית. מכיוון שהיה ידוע כי מסגרת "נישואי בוסטון" איננה כוללת יחסים מיניים, הנשים שחיו במסגרת שכזאת יכלו להביע את רגשותיהן ואהבתן זו לזו בגלוי.
המונח "לסבית" (lesbian) נטבע מאוחר יותר בשנת 1890, ולכן בין אם היה מדובר בקשר לסבי-מיני או קשר אפלטוני, השתמשו במונח זה לתיאור התופעה.
כיום משתמשים במונח זה לתיאור יחסים המבוססים על אינטימיות, אמון ומחויבות בין שתי נשים, ללא קשר מיני ביניהן.
מקור המונח

קיימות כמה השערות לגבי מקור השם. ההשערה הראשונה מתייחסת לעיר בוסטון שנוסדה ב-17 בספטמבר 1630 על ידי מתיישבים פוריטנים שהגיעו מאנגליה. מתיישבים אלו זוהו עם אופי קפדני, מוסרי וצנוע.
השערה נוספת היא כי מקור הכינוי בספרו של הנרי ג'יימס "הבוסטונים" ("The Bostonians"), בו מתוארת מערכת יחסים בין שתי נשים, המזכירה את מוסד הנישואים המסורתי. מתוך הנובלה של ג'יימס ניתן ללמוד כי לדעתו מערכת יחסים מסוג נישואי בוסטון איננה סוטה, והיא אף מאפשרת לנשים צמיחה והגשמה. כך למשל מספר ג'יימס כי מערכת היחסים של אחותו אליס עם בת זוגה קתרין השפיעה עליו רבות[דרושה הבהרה]. ג'יימס מתאר את מערכת היחסים בין שתי הנשים כמופלאה במיוחד, וטוען שבזכותה הן הבינו שהן אינן זקוקות לגבר בחייהן. עם זאת, נראה כי דעתו של ג'יימס בנושא היא דעת מיעוט, שכן רבים בני זמנו תיארו את מערכת היחסים שבין אוליב לוורנה בספרו "הבוסטונים" כמערכת יחסים חולנית. כך לדוגמה, פ. ו. דופי טען כי הדמות הראשית של אוליב היא דמות סוטה.
בתקופה שבה התפרסם הספר, השתמשו במונח "new women" לתיאור של נשים עצמאיות, משכילות, שבחרו לא להתחתן כפי שהיה מקובל בצורה המסורתית. נשים אלו לא נתמכו על ידי גורם כלשהו, וברוב המקרים הן היו בעלות קריירה משלהן, תכונות שאפיינו גם את הנשים שחיו במסגרת "נישואי בוסטון".
ההשערה השלישית מתייחסת למערכת היחסים בין שתי הסופרות Sarah Orne Jewett ו-Annie Adams Fields שחיו בעיר בוסטון. יש הטוענים כי זוגיות זו שימשה למעשה השראה לדמויותיו של הנרי ג'יימס בספרו.